SA kunstenaar skuldig ná onsedelike dansSteven Cohen Die Suid-Afrikaanse kunstenaar Steven Cohen (51) is Maandag in ŉ hof in Parys, Frankryk, skuldig bevind aan openbare onsedelikheid nadat hy verlede jaar met ŉ hoenderhaan, wat aan sy geslagsdeel vasgebind was, gedans het. Cohen is egter geen boete opgelê nie, aangesien niemand oor die voorval gekla het nie en hy nie aan enige seksuele misdryf skuldig bevind is nie. Staatsaanklaers het versoek dat hy ŉ boete van €1 000 (sowat R14 500) opgelê moet word. Cohen is in September 2013 in hegtenis geneem nadat hy by ŉ besige openbare gebied naby die Eiffel-toring gedans het. ‘n Hoenderhaan genaamd Frank was met ŉ lint aan sy penis vasgemaak. Hy is vir sowat 10 uur lank aangehou en ondervra en moes ook ŉ DNS-monster indien en psigiatriese evaluasie ondergaan. Hy het gesê die boodskap van sy opvoering was om gelyktydig in verskeie rigtings getrek te word. “Wat ek gedoen het was kuns en het niks met seksualiteit te doen nie,” het hy aan die hof gesê. Hy het ook aan die hof gesê ŉ groep nonne het verby gestap en nie eens gekla nie. Klik hier om ŉ foto van sy dans te sien. Waarskuwing: Die foto kan ontstellend wees.